কড়ায় সরষের তেল গরম করে আলু ও বেগুন হালকা করে ভেজে আলাদা করে রাখুন। কেবল ভাজা বেগুনগুলো আলাদা করে তুলে রাখুন। এ বার তেলে লঙ্কা, কালো জিরে ও রাঁধুনি ফোড়ন দিয়ে একে একে গোটা মরিচ, হলুদ গুঁড়ো, ধনে ও জিরে গুঁড়ো, নুন দিয়ে কষিয়ে পরিমাণ মতো জল দিন। এ বার ঢিমে আঁচে ফুটতে দিন। ঝোল ফুটে এলে এতে ইলিশ মাছের টুকরো দিন। যোগ করুন ভেজে রাখা আলু-বেগুন। সে সব সেদ্ধ হয়ে এলে ভাজা জিরে গুঁড়োও গোল মরিচ গুঁড়ো ছড়িয়ে নামিয়ে নিলেই প্রস্তুত আলু বেগুন দিয়ে ইলিশের ঝোল। অনেকেই এই রান্নায় পিঁয়াজ দেন, তবে পিঁয়াজ ইলিশের গন্ধ নষ্ট করে দেয় বলে চেষ্টা করুন পিঁয়াজ ছাড়াই ইলিশ রাঁধতে।